
DOM ZA STARIJE OSOBE „MEDVEŠČAK“ ZAGREB
ZAGREB, Trg Drage Iblera 8
Zagreb,  28.07.2020.
Ur.broj: 1969 /20




ZAPISNIK

sa 23. sjednice Upravnog vijeća Doma za starije osobe «Medveščak», održane dana   27.07.2020.godine sa početkom u 13,00 sati.

Nazočni članovi Upravnog vijeća:
1. Romana Galić-predsjednica
2. Marija Kuštra-članica
3. Vesna Legac-članica
4. Morana Sušić Banai
5. Ružica Solomun- članica


Zapisničar:Martina Gajski
Ostali nazočni:
Krasanka Glamuzina, ravnateljica Doma
Vesna Listeš, voditeljica financijsko računovodstvenih poslova

Na samom početku sjednice predsjednica Upravnog vijeća gđa. Romana Galić pozdravila  je sve nazočne članove  te  predložila slijedeći:


DNEVNI RED
1. Verifikacija zapisnika sa 22. sjednice Upravnog vijeća
2. Izmjena i dopuna plana nabave
3. Otvaranje prijava na natječaj za radno mjesto ravnatelja/ravnateljice Doma za starije
      osobe Medveščak Zagreb
4. Razno



                                                                        
AD.1.   Predsjednica Upravnog vijeća Romana Galić zamolila je prisutne da iznesu primjedbe    na zapisnik sa 22. sjednice Upravnog vijeća Doma “ Medveščak” Zagreb.
             Budući da nije bilo primjedbi na zapisnik sa 22. sjednice,  isti je jednoglasno verificiran.

AD.2.   Voditeljica Financijsko računovodstvenih poslova Vesna Listeš izložila je izmjenu i     dopunu Prijedloga plana nabave za 2020 u razdoblju 10.6.2020. do 24.7.2020.
· Izmjene su se odnosile na povećanje stavki za godišnje čišćenje klima uređaja u vlasništvu doma i na kupnju jednog stolnog računala za potrebe novog djelatnika u računovodstvu
· Dopuna se odnosila na pripremu sredstava za održavanje i servis kotlovnice za grijanje kao priprema za grijanu sezonu, i na pripremu sredstava za nabavu zaštitnih sredstava: dezinficiensa, maski i rukavica


AD.3. Predsjednica Upravnog vijeća Romana Galić izvijestila je članove vijeća o  provedenim radnjama u vezi natječaja za radno mjesto ravnatelja/ravnateljice Doma za starije osobe Medveščak Zagreb.
Natječaj je objavljen dana 03. srpnja 2020.godine. Natječaj je bio otvoren 15 dana računajući od dana objave natječaja u Narodnim novinama.
Rok za dostavu ponuda bio je 20.07.2020. godine.

U natječajnom roku je zaprimljena jedna prijava na natječaj. Članica Upravnog vijeća Marija Kuštra je obavijestila ostale članove da se prijavila na natječaj, te je zamoljena da napusti prostoriju da bi se članovi Upravnog vijeća dogovorili.

Predsjednica Upravnog vijeća otvorila je zaprimljenu prijavu te je upoznala članove sa sadržajem prijave te konstatirala:
· da je prijavu podnijela gospođa Marija Kuštra
· da je prijava podnesena u zakonskom roku
· da prijava sadrži sve dokaze glede ispunjenja uvjeta iz natječaja, te se utvrđuje da kandidatkinja ispunjava sve uvjete

Članovi Upravnog vijeća jednoglasno su se dogovorili da će dana 28.07.2020.godine u 9,00 sati biti obavljen razgovor sa kandidatkinjom.
Nakon toga je članica Upravnog vijeća Marija Kuštra pozvana da se vrati na sjednicu i obaviještena je o razgovoru koji se treba održati.

AD.5. Ravnateljica Krasanka Glamuzina pročitala je dopis Odvjetničkog ureda Jureško-Buntak ovlaštenog od trgovačkog društva DAJEM IM d.o.o. Sesvete, napisanog u ime istog u kojem se traži mogućnost neobavljanja frizerske djelatnosti do sredine rujna kada će donijeti konačnu odluku o nastavku ili prestanku djelatnosti. Razlozi takvog razmišljanja su nastali epidemijom COVID 19 i potresom.
Članovi Upravnog vijeća razmotrili su situaciju i uvažavaju njihov zahtjev u obranu DAJEM IM d.o.o. da redovito plaćaju najam.





Sjednica Upravnog vijeća završena je u 13:30 sati.

Zapisničar:                                                                              Predsjednica Upravnog vijeća:
Martina Gajski					          Romana Galić, univ.spec.act.soc.	
